લક્ષ્ય વિશાળ અને વિસ્તૃત છે. જનમાનસની શુદ્ધિ માટે પ્રજ્વલિત જ્ઞાન યજ્ઞની, વિચાર ક્રાંતિની લાલ મશાલને ટમટમાવતા રહેવાથી કામ નહિ ચાલે. એના પ્રકાશને પ્રખર બનાવવા માટે જે તેલની આવશ્યકતા છે તે જાગૃત આત્માઓના ભાવ ભર્યા ત્યાગ બલિદાનથી જ મળશે. મનુષ્યમાં દેવત્વનો ઉદય થવો તે દુનિયાનાં બધા ઉત્પાદકોની તુલનામાં વધારે મહત્વનું ઉપાર્જન છે. આ કૃષિ કર્મમાં આ૫ણે ટાઢ, તા૫ કે વરસાદની ચિંતા કર્યા વગર નિષ્ઠા પૂર્વક ખેડૂતની જેમ જોડાવું જોઈએ. ધરતી ૫ર સ્વર્ગનું અવતરણ નવું નંદનવન ઊભું કરવા સમાન છે. નિષ્ઠાવાન માળીની જેમ આ૫ણી કુશળતા એવી હોવી જોઈએ, જેનાથી સર્જનહારના આ કરમાયેલા વિશ્વ બાગમાં વસંત લાવવાનું શ્રેય મળી શકે.